

A

 Tårnby den 6. september 2018

Kære medlem

**Ændring af kontingentindbetaling**

Kredsstyrelsen vedtog i efteråret at gå over til kvartalsvis opkrævning, det giver os en besparelse på ca. 27.000 kr. om året på udgifter til NETS. I starten af januar kommer der derfor en kontingentopkrævning på 1620 kr. for lærere og bh. Klasselærere og for pensionister bliver opkrævningen på 333 kr. Der kommer herefter opkrævninger til kontingent i starten af april, juli og oktober.

DLF har på Kongressen i år vedtaget en kontingentstigning til hovedforeningen på 10 kr. om måneden for lærere og Bh. Klasselærere og for pensionister på 4 kr. om måneden.

Kredsstyrelsen forventer, at det er muligt at sætte vores lokale andel af kontingentet lidt ned til vores Generalforsamling i starten af marts, dels pga. af besparelsen til Nets, men også pga. af at Tårnby kommune nu betaler en andel på 20 timer om ugen af Formandens løn som fællestillidsmand.

|  |
| --- |
| Kvartalsvis kontingent pr. 1/1 2022 |
|  | F 1+2 | F 4 |
| Kreds 13 | 951 | 108 |
| DLF | 669 | 225 |
| I alt | 1620 | 333 |

**90-års fødselsdag og evt. udsættelse pga. Covid-19**

Kredsstyrelsen ser med bekymring på Covid-19 smittestigningen på skolerne, vi følger nøje udviklingen i forhold til arbejdsmiljøet på skolerne.

Det kan med en større smittespredning blive nødvendigt at udsætte vores 90-års fødselsdag, men vi håber, at regeringens beslutning om indførelse af Coronapas, er det, der skal til for at stoppe smitteudviklingen.

Vi vil sørge for at holde jer orienteret. **HVIS DU HAR TILMELDT DIG, SÅ HUSK AT BETALE DE 100 KR. INDEN 26. NOVEMBER. DET ER KUN DE, DER HAR BETALT, DER KAN DELTAGE.**

**Julegave til medlemmerne**

Vi havde sidste år stor succes med at forære alle vores medlemmer honningkagehjerter. Den succes vil vi gerne gentage i år med en ”lille julegave”. Vi kommer fra den 6. december rundt på alle skoler for at ønske god jul.

**Medlemsaften med Morten Pape den 13. januar, forfatter til Amagertrilogien.**

Vi udsender senere information med tilmelding. Der vil blive serveret vin, vand og øl. Morten er på fra 19.00-20.30. Han fortæller om sin nye roman ”I ruiner” og trækker tråde til resten af Amagertrilogien. Foredraget vil omhandle Amagerbankens krak vævet ind i Mortens fiktive historie. En del af bogen foregår lokalt på Vestamager i Ugandakvarteret.

Med venlig hilsen

Kredsstyrelsen